Godkendelse af overordnet tidsplan for konkurrenceudsættelsen på 
entreprenørområdet 
Sagsfremstilling 
4.      Godkendelse af overordnet tidsplan for konkurrenceudsættelsen på 
entreprenørområdet  
                                                                                                                        Åbent 
Sagsnr.: 326-2014-140576     J.nr.: 88.00.00            Flemming Hermansen.: 326-2014-393806 
  
[adresse] 
Kommunalbestyrelsen har den 27. februar 2013 vedtaget at konkurrenceudsætte kommunens entreprenørområde, 
og på Kommunalbestyrelsens møde den 26. marts 2014 blev det besluttet at igangsætte udbuddet ultimo 2015. 
  
Forberedelserne til konkurrenceudsættelsen er i fuld gang, og der bliver lige nu blandt andet udarbejdet 
kvalitetsstandarder for entreprenørområdets opgaver. Herudover udarbejdes der plejeplaner og opgørelser over alle 
berørte arealer, strækninger, mængder med videre.  
  
Beskrivelsen af de opgaver, der i dag løses af kommunens entreprenørservice, er væsentlig i forhold til at få skabt 
det bedst mulige grundlag for at få mest mulig kvalitet i udbudsmaterialet. Beskrivelsen er igangsat helt fra bunden, 
da der stort set ikke forelå noget materiale at bygge videre på. 
  
Der udføres således i øjeblikket et kolossalt stort stykke arbejde, og der bliver allerede nu trukket forholdsvist meget 
på ressourcerne i henholdsvis Entreprenørservice og Vej og [adresse] - og dette vil fortsætte i den kommende lange 
periode. 
  
På Teknik- og Miljøudvalgets møde i maj forventes det, at der på baggrund af dette registreringsarbejde vil kunne 
fremlægges et forslag til kvalitetsstandarder og oplæg til fremtidigt serviceniveau. 
  
Efterfølgende fremlægges der forslag til udbudsmodel og afgrænsning af udbuddet. 
  
Det forventes at selve udbudsprocessen kan igangsættes som planlagt i efteråret 2015, og at en eventuel kontrakt 
med ekstern leverandør vil kunne være gældende fra den 1. april 2016. 
  
Den 1. april 2016 anses som et godt tidspunkt set i relation til henholdsvis vinteropgaverne og forårssæsonens 
opgaver på entreprenørområdet.  
  
Sideløbende med beskrivelsen af den opgave, der skal udbydes, skal der gennemføres en forberedelse til den 
fremtidige organisering af arbejdet, og i forbindelse med konkurrenceudsættelsen af entreprenørområdet bør der 
etableres en mere klar bestiller-udfører-model (BUM). 
  
Der igangsættes i begyndelsen af 2015 en proces, hvor dette indarbejdes i det daglige arbejde, og omkring 
sommerferien 2015 er det tanken, at samarbejdet mellem Vej og [adresse] og Entreprenørservice vil være organiseret 
som en ren bestiller-udfører-model. Herved sikres det, at kommunen vil blive klar til at kunne indgå i samarbejdet 
med en eventuel ekstern leverandør.  
  
Hvis Entreprenørservice via sit kontrolbud viser sig konkurrencedygtig i forhold til de private aktører på området, vil 
bestiller-udfører-modellen også have sin fremadrettede berettigelse i forhold til at etablere en mere 
forretningsorienteret relation på området.     
  
I forbindelse med Budgetaftalen for 2015-2018 er der indarbejdet tre hensigtserklæringer, der vil kunne påvirke det 
kommende udbudsmateriale, idet det er ønsket, at der fastlægges en plan for vedligeholdelse af grønne områder, 
fortove og pladser, plan for renholdelse af kommunens turistfaciliteter og plan for vedligeholdelse af bænke og 
busskure.       
  
Det vil umiddelbart være en god idé at indarbejde disse planer i fastlæggelsen af det fremtidige serviceniveau, og 
det foreslås derfor, at Kommunalbestyrelsens hensigtserklæringer indgår i det samlede oplæg til fremtidigt 
serviceniveau på entreprenørområdet. 
  
I budgetaftalen foreslås det, at nytteindsatsen vil kunne indtænkes i forhold til plan for vedligeholdelse af grønne 
områder, fortove og pladser, plan for renholdelse af kommunens turistfaciliteter og plan for vedligeholdelse af bænke 
og busskure.  
  
Der er i dag en aftale med det lokale beskæftigelsesråd om hvilke opgaver, der kan løses via nytteindsatsen. Det 
vurderes, at der vil gå lang tid, før der ud fra en mængdemæssig vinkel vil være behov for at udvide eller ændre listen 
over aftalte opgaver.  
  
Nytteindsatsen vil endvidere ikke kunne indgå i de opgaver, der vil blive udbudt i forbindelse med 
konkurrenceudsættelsen. Det bør derfor overvejes nøje, på hvilke områder nytteindsatsen kan eller skal indtænkes, 
og det foreslås derfor, at der først tages stilling til dette i forbindelse med fastlæggelsen af model for og afgrænsning 
af udbuddet. 
  
MED-udvalget i [adresse], Ejendom og Affald har på sit møde den 15. december 2014 haft oplægget til tidsplan for 
konkurrenceudsættelsen i høring. MED-udvalget bemærker, at tidsplanen er meget presset, og at det særligt i [adresse] 
og [adresse] er overordentligt vanskeligt at afsætte ressourcer til opgaven.      
  
Oplæg til overordnet tidsplan for konkurrenceudsættelsen kan ses i skematisk form i vedlagte bilag. 
  
BEHANDLING 
Direktionen, Teknik- og Miljøudvalget, Økonomiudvalget og Kommunalbestyrelsen. 
  
INDSTILLING 
Chefen for Vej, Ejendom og Affald indstiller, 
· at den skitserede overordnede tids- og procesplan for konkurrenceudsættelsen af entreprenørområdet godkendes, 
· at plan for vedligeholdelse af grønne områder, fortove og pladser, plan for renholdelse af kommunens 
turistfaciliteter og plan for vedligeholdelse af bænke og busskure indarbejdes i oplægget til fremtidigt serviceniveau 
på entreprenørområdet, og 
· at der tages stilling til eventuel forhandling af en ny aftale om opgaver i nytteindsatsen i forbindelse med 
afgrænsningen af udbuddet af opgaverne på entreprenørområdet.    
  
ØKONOMISKE KONSEKVENSER 
Tids- og procesplanen har ingen økonomiske konsekvenser for kommunen. 
  
  
Bilag 
  
  
  
  
  
Teknik- og Miljøudvalgets møde den 12. januar 2015: 
Bertram Olsen (V) og Helen Holst (O) stemte for indstillingen og begærede sagen oversendt til 
Kommunalbestyrelsen. 
Overordet tidsplan for konkurrenceudsættelse af vej og 
parkopgaver [telefonnummer].docx 
326-2014-393813 
  
Dina Andresen (A) kan ikke stemme for den foreslåede tidsplan for konkurrenceudsættelsen. Den positive 
udvikling af områderne med fortsat stort fokus på ledelse, betyder for os, at vi bevarer fleksibiliteten over for 
skiftende opgaver. Der er behov for arbejdspladserne i lokalområdet, og der er brug for rummeligheden i 
området til diverse tilskudsjob, nytteindsats med mere. Vi mener dog, at der fortsat skal være fleksibilitet 
således, at områder, der geografisk ligger uhensigtsmæssigt i forhold til opgaver, skal kunne 
udføres/"udliciteres" til borgere/ 
mindre virksomheder i lokalområderne, eller udføres af små virksomhedscentre under Jobcentret, med en 
projektleder og dertil knyttet visiterede borgere fra lokalområdet. Derfor ønsker vi, at bevare området på 
kommunale hænder. 
Oscar Sørensen (Ø) stemte imod, idet konkurrenceudsættelsen ikke ønskes gennemført og med 
bemærkning om, at hvis konkurrenceudsættelsen skal gennemføres, ønskes tidsplanen skubbet et halvt år 
med henblik på en mere grundig fastlæggelse af serviceniveau med videre.  
